Supereqo
Supereqo (ing. Super-ego) və ya supermən (alm. Über-Ich‎) — Freydin psixoanaliz nəzəriyyəsinə görə, insan psixikasının üç komponentindən (eqo və id ilə birlikdə) biri. Supereqo insanın əxlaqi və dini münasibətlərinə, davranış normalarına və əxlaqi qadağalarına cavabdehdir və insanın tərbiyəsi prosesində formalaşır. Supereqonun funksiyaları vicdan, introspeksiya və insanın ideallarının formalaşmasıdır. Supereqo sahəsindən insan intuisiya və müxtəlif ilham formaları alır. Bunlar fəlsəfi, bədii və elmidir. Digər elementlər etik "imperativlər", insanpərvər və qəhrəmanlıq istəkləri, altruizmdir.